S-144/2018

Mál þetta er höfðað með tveimur ákærum lögreglustjórans á Suðurnesjum. Fyrri er útgefin 19. marz 2018 á hendur H-kvk-þgf Þ-kvk-þgf Ó-kvk-þgf, kt. 000000-0000, [...], og F-kk-þgf K-kk-þgf T-kk-þgf, kt. 000000-0000, [...], „fyrir fíkniefnalagabrot í félagi, í Keflavík með því að hafa, þriðjudaginn 9. ágúst 2016, á heimili þeirra að [...], haft í vörslum sínum í sölu og dreifingarskyni 146,09 g af maríhúana, sem lögregla fann við leit á heimilinu.

Mál nr. 008-2016-10469

Telst brot þetta varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerð um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmd til refsingar og til greiðslu alls sakarkostnaðar. Þess er krafist að gerð verði upptæk framangreind, 146,09 g af marihúana, samkvæmt heimild í 6. mgr. 5. gr. laga nr. 65/1974, og 2. mgr. 14. gr. reglugerðar nr. 233/2001. Jafnframt er krafist upptöku á kr. 92.000, sem er ætlaður ávinningur ákærðu af sölu fíkniefna, samkvæmt 7. mgr. 5. gr. laga nr. 65/1974 og 69. gr. almennra hegningarlaga nr. 19/1940. Þá er krafist upptöku á 5. ml. af sterum, 15 ml. af testosteron, 20,50 stk af oxandrolone og 14 stk. töflum af stanozolol, sbr. efnaskrárnúmer 33173, með vísan til 3. mgr. 49.gr. lyfjalaga nr. 93/1994.“

Síðari ákæra er gefin út 24. september 2018 á hendur ákærða F-kk-þgf K-kk-þgf og er „fyrir eftirtalin fíkniefnalagabrot;

(008-2018-1229)

fyrir fíkniefnalagabrot, með því að hafa, þann 23. janúar 2018, haft í vörslum sínum 2,22 g af kannabisefnum sem hann geymdi í buxnavasa sínum og framvísaði lögreglu á lögreglustöðinni Hringbraut 130, Reykjanesbæ.

Telst þessi háttsemi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

(008-2018-10004)

fyrir fíkniefnalagabrot, með því að hafa, þann 16. júní 2018, haft í vörslum sínum 0,96 g af maríhúana, sem hann framvísaði lögreglu en fíkniefnin geymdi ákærði í náttborði svefnherbergis, gistiheimilisins við [...], 230 Reykjanesbæ.

Telst þessi háttsemi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

(008-2018-10142)

fyrir fíkniefnalagabrot, með því að hafa, þann 19. júní 2018, haft í vörslum sínum [...] 100,19 g af maríhúana, sem hann framvísaði lögreglu en fíkniefnin geymdi ákærði í fötu og afhenti lögreglu er höfð voru afskipti af honum á bifreiðinni [...] á Reykjanesbraut við Stapa, Reykjanesbæ.

Telst þessi háttsemi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni, 103,37 g af kannabisefnum, skv. heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Málin voru sameinuð. Undir rekstri málsins féll ákæruvaldið frá því, sem byggt hafði verið á í síðari ákæru, að 100,19 g af maríhúana, sem ákærði hefði haft í fórum sínum, hefðu verið ætluð til sölu og dreifingar.

Ákærðu játuðu bæði sök fyrir dómi. Með játningum sínum, sem fá næga stoð í gögnum málsins og ekki þykir ástæða til að draga í efa, eru þau bæði sönn að sök samkvæmt ákærum, þegar horft hefur verið til þeirrar breytingar sem gerð var á síðari ákæru, og hafa unnið sér til refsingar, en háttsemi þeirra er rétt færð til refsiheimilda í ákærum.

Ákærðu hafa bæði nokkurn sakaferil, þar á meðal vegna fíkniefnalagabrota. Síðast var ákærðu refsað vegna slíks brots í marz 2012 þegar hún var dæmd í fimm mánaða fangelsi vegna brots gegn 1. mgr. 48., 1. sbr. 2. mgr. 45. gr. a og 1. mgr. 37. gr. umferðarlaga og fíkniefnalagabrots. Ákærða var síðast refsað vegna fíkniefnalagabrots í desember 2010 er hann var dæmdur til greiðslu 110.000 króna sektar. Í marz 2012 var hann dæmdur í eins mánaðar fangelsi fyrir brot gegn 231. og 244. gr. laga nr. 19/1940 en fullnustu refsingarinnar frestað skilorðsbundið í tvö ár.

Brot ákærðu samkvæmt fyrri ákæru var framið í ágúst 2016 en ákæra var gefin út rúmlega hálfu öðru ári síðar.

Ákærðu játa bæði sök. Af hálfu ákærðu var byggt á því að hún hefði snúið við blaðinu og hefði ekki neytt fíkniefna í um fimm ár. Af hálfu ákærða var byggt á því að hann hefði að mestu verið allsgáður í fjögur ár.

Refsing ákærðu H-kvk-ef Þ-kvk-ef ákveðst fangelsi í tvo mánuði en refsing ákærða F-kk-ef K-kk-ef fangelsi í þrjá mánuði. Rétt þykir að fullnustu refsingar hvors verði frestað og niður falli að liðnum tveimur árum haldi það almennt skilorð. Hvort um sig verður dæmt til greiðslu málsvarnarþóknunar verjanda síns, 84.320 króna með virðisaukaskatti, en annar sakarkostnaður mun ekki hafa fallið til. Fallast ber á kröfur um upptöku þeirra fíkniefna sem ákæran snýst um og þeirra fjármuna sem þar eru greindir. Aðrar upptökukröfur lúta ekki að ákæruefni málsins og verður vísað frá dómi. H-kk-nf R-kk-nf G-kk-nf aðstoðarsaksóknari fór með málið af hálfu lögreglustjórans á Suðurnesjum. Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærða, H-kvk-nf Þ-kvk-nf Ó-kvk-nf, sæti fangelsi í tvo mánuði. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærði, F-kk-nf K-kk-nf T-kk-nf, sæti fangelsi í þrjá mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð 247,24 g af marihúana, 2,22 g af kannabisefnum og 92.000 krónur. Kröfu um upptöku 5 ml af sterum, 15 ml testosterons, 20,5 stykkja oxandrolones og 14 taflna stanozolils er vísað frá dómi.

Ákærða H-kvk-nf Þ-kvk-nf Ó-kvk-nf greiði þóknun skipaðs verjanda síns, O-kk-ef E-kk-ef lögmanns, 84.320 krónur.

Ákærði F-kk-nf K-kk-nf T-kk-nf greiði þóknun skipaðs verjanda síns, H-kvk-ef A-kvk-ef lögmanns, 84.320 krónur.

Þ-kk-nf D-kk-nf